Posted by: Yolandé Aucamp | 2009/08/12
Ek is al vir die afgelope 3 maande konstant moeg (dit het die afgelope maand geweldig vererger) en het geen energie nie. Ek is op eltroxin. My bloeddruk is hoog, is op medikasie. Ek weet nie meer wat om te doen nie. Ek kan my oë nie oophou nie en voel by tye of ek wil flou word. Ek het eers gedink dit is grieperigheid, maar het geen koors of ander simptome van griep/verkoue nie. Ek het wel lyfseer, maar dit kom al baie lank aan, is dus nie seker of dit met iets verband hou nie. Ek slaap goed. Word 2 keer wakker om te toilet toe te gaan. Ek kan egter vir ure aaneen slaap en ek raak binne sekondes aan die slaap. Enige raad?
Daar is baie redes hoekom mens kan moeg voel - dit kan van lae bloedsuiker, bloedarmoede, te min skildklierhormone, te hoë progesteroon en onderliggende infeksies wees. Depressie en stress kan mens ook baie moeg laat voel. Jy moet asb dat jou dokter 'n volledige algemene ondersoek doen om te kyk of hy 'n rede hiervoor kan vind. Hy moet ook kyk of jy tekens van fibromialgie het.
Sien ook http://www.abc.net.au/health/features/stories/2006/09/27/1836294.htm